**Ministru kabineta rīkojuma projekta „Par valstij piederošo nekustamo īpašumu Mārupes novadā nodošanu Mārupes novada pašvaldības īpašumā ”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 42.panta pirmā daļa un 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piederošo nekustamo īpašumu Mārupes novadā nodošanu Mārupes novada pašvaldības īpašumā” (turpmāk – rīkojuma projekts) sagatavots saskaņā ar Publiskas personas mantas atsavināšanas likuma 42.panta pirmo daļu un 43.pantu un ņemot vērā šādus Mārupes novada domes lēmumus:- 2015.gada 27.maija Lēmumu Nr.10 (prot. Nr.8, pielikums Nr.10) „Par valsts vietējā autoceļa V-22 Bašēni-Mežgaļi posma km 0,0-1,6 pārņemšanu bez atlīdzības Mārupes novada pašvaldības īpašumā”,- 2016.gada 26.oktobra Lēmumu Nr.25 (prot. Nr.14, pielikums Nr.25) “Par 2015.gada 27.maija Mārupes novada domes lēmuma Nr.10 (sēdes protokols Nr.8) “Par valsts vietējā autoceļa V-22 Bašēni-Mežgaļi posma km 0,0-1,6 pārņemšanu bez atlīdzības Mārupes novada pašvaldības īpašumā” precizēšanu”;- 2015.gada 27.maija Lēmumu Nr.9 (prot. Nr.8, pielikums Nr.9) “Par valsts vietējā autoceļa V-19 Pievedceļš Mārupes darbu vadītāja iecirknim posma km 0,0-3,5 pārņemšanu bez atlīdzības Mārupes novada pašvaldības īpašumā”;- 2016.gada 26.oktobra Lēmumu Nr.24 (prot. Nr.14, pielikums Nr.24) “Par 2015.gada 27.maija Mārupes novada domes lēmuma Nr.9 (sēdes protokols Nr.8) “Par valsts vietējā autoceļa V-19 Pievedceļš Mārupes darbu vadītāja iecirknim posma km 0,0-3,5 pārņemšanu bez atlīdzības Mārupes novada pašvaldības īpašumā” precizēšanu”;- 2015.gada 27.maija Lēmumu Nr.11 (prot. Nr.8, pielikums Nr.11) “Par valsts autoceļa P-132 Rīga – Jaunmārupe km 9,92-10,944 pārņemšanu bez atlīdzības Mārupes novada pašvaldības īpašumā”;- 2016.gada 26.oktobra Lēmumu Nr.26 (prot. Nr.14, pielikums Nr.26) “Par 2015.gada 27.maija Mārupes novada domes lēmuma Nr.11 (sēdes protokols Nr.8) “Par valsts autoceļa P-132 Rīga – Jaunmārupe posma km 9,92-10,944 pārņemšanu bez atlīdzības Mārupes novada pašvaldības īpašumā” precizēšanu”;- 2015.gada 27.maija Lēmumu Nr.12 (prot. Nr.8, pielikums Nr.12) “Par valsts autoceļa V-23 Kalngale – Lagatas posma km 0,0-1,6 pārņemšanu bez atlīdzības Mārupes novada pašvaldības īpašumā”. Rīkojuma projekts paredz nodot bez atlīdzības Mārupes novada pašvaldības īpašumā šādus valstij piederošus nekustamos īpašumus bez iepriekšējas īpašuma tiesību nostiprināšanas zemesgrāmatā uz valsts vārda: a) „V19” (nekustamā īpašuma kadastra Nr. 8076 011 0655) – zemes vienību 3.84 ha kopplatībā (zemes vienības kadastra apzīmējums 8076 011 0655), zemes vienību 3.28 ha kopplatībā (zemes vienības kadastra apzīmējums 8076 011 0800) un uz tām izbūvēto komplekso inženierbūvi (kadastra apzīmējums 8076 011 0655 001) – valsts vietējā autoceļa V19 „Pievedceļš Mārupes darbu vadītāja iecirknim” posmu km 0,0 – 3,5 – Mārupes novadā;b) „P132” (nekustamā īpašuma kadastra Nr. 8076 011 0654) – zemes vienību 2,54 ha kopplatībā (zemes vienības kadastra apzīmējums 8076 011 0654) un uz tās izbūvēto komplekso inženierbūvi (kadastra apzīmējums 8076 011 0654 001) – valsts reģionālā autoceļa P132 „Rīga-Jaunmārupe” posmu km 9,92 – 10,944 – Mārupes novadā;c) „V22” (nekustamā īpašuma kadastra Nr. 8076 006 0120) – zemes vienību 2.21 ha kopplatībā (zemes vienības kadastra apzīmējums 8076 006 0120);d) “V22” (nekustamā īpašuma kadastra Nr.8076 012 0142) – zemes vienību 0.2 ha kopplatībā (zemes vienības kadastra apzīmējums 8076 012 0142);e) uz šā rīkojuma 1.3. un 1.4.apakšpunktos norādīto nekustamo īpašumu zemes vienībām un uz citu privātpersonu zemes vienībām (zemes vienību kadastra apzīmējumi 8076 006 0013, 8076 006 0014, 8076 006 0149, 8076 012 0007) izbūvēto komplekso inženierbūvi (kadastra apzīmējums 8076 006 0120 001) – valsts vietējā autoceļa V22 Bašēni-Mežgaļi posmu km 0.0 – 1.6 – Mārupes novadā;f) uz citu privātpersonu zemes vienībām (zemes vienību kadastra apzīmējumi 8076 011 0078, 8076 011 0079, 8076 011 0270, 8076 011 0317, 8076 011 0330, 8076 011 0702, 8076 011 0819, 8076 011 1012) izbūvēto komplekso inženierbūvi (kadastra apzīmējums 8076 011 1012 001) – valsts vietējā autoceļa V23 „Kalngale-Lagatas” posmu km 0,00 – 1,6 – Mārupes novadā. Likuma „Par autoceļiem” 4.panta pirmā daļa noteic, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, kas nodots valsts akciju sabiedrības „Latvijas Valsts ceļi” pārziņā. Saskaņā ar Civillikuma 1477.pantu lietu tiesības, kas pastāv uz likuma pamata, ir spēkā arī bez ierakstīšanas zemesgrāmatās uz valsts vārda un līdz ar to atbilstoši Civillikuma 968.pantam šie nekustamie īpašumi kā publiskas personas manta, katrs atsevišķi kopumā veidojot vienu veselumu, nododami Mārupes novada pašvaldībai kā nedalāmi nekustamie īpašumi. Valsts autoceļi ir iekļauti Ministru kabineta 29.09.2009. noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” valsts reģionālo un vietējo autoceļu sarakstos, kā arī par to sastāvā esošajām zemes vienībām un to piederību valstij 31.05.2010. ir izdots Ministru kabineta rīkojums Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” (9.punkts, 9.pielikuma n.p.k. 4886., 4895., 4896., 4902.) Valsts akciju sabiedrība „Latvijas Valsts ceļi” ar 2016.gada 26.jūlija izziņām Nr.4.9/3640, Nr.4.9/3642, Nr.4.9/3641, Nr.4.9/3643 ir apliecinājusi iepriekšminēto valsts autoceļu atrašanos Satiksmes ministrijas Valsts autoceļu fonda bilancē un VAS “Latvijas Valsts ceļi” pārvaldījumā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmās daļas 6.punktu prasībām. Mārupes novada pašvaldība, pārņemot īpašumā rīkojuma projektā norādītos nekustamos īpašumus, būs tiesīga autoceļu uzturēšanā, būvniecības plānošanā un kanalizācijas sistēmas rekonstrukcijā piesaistīt tam nepieciešamo finansējumu, tai skaitā, no Valsts pamatbudžeta valsts autoceļu fonda programmas mērķdotāciju līdzekļiem pašvaldību ceļiem (ielām) ar mērķi nodrošināt Jaunmārupes ciema infrastruktūras attīstību un ūdenssaimniecības sakārtošanu un veikt attiecīgo autoceļu rekonstrukciju gājēju ietvju, apgaismojuma, lietus ūdens kanalizācijas izveidošanai un sakārtošanai. Nekustamo īpašumu nodošana Mārupes novada pašvaldībai nodrošinās pašvaldības tiesības ieguldīt pašvaldības budžeta līdzekļus pašvaldības autoceļu uzturēšanā, veicinot pašvaldības autonomās funkcijas izpildi, pamatojoties uz likuma „Par pašvaldībām” 15.panta pirmās daļas 2.punktu – gādāt par savas administratīvās teritorijas labiekārtošanu un sanitāro tīrību, tai skaitā nodrošinot ielu, ceļu un laukumu būvniecību, rekonstruēšanu un uzturēšanu. Rīkojuma projekta mērķis ir atļaut Satiksmes ministrijai nodot bez atlīdzības Mārupes novada pašvaldības īpašumā valstij piederošos nekustamos īpašumus. Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Mārupes novada pašvaldība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldība, pašvaldības administratīvās teritorijas iedzīvotāji un komersanti.  |
| 2. | Tiesiskā regulējuma ietekme uz tautsaimniecību un administratīvo slogu | Mikro līmenī tiek ietekmēta uzņēmējdarbības vide, jo sakārtojot un izveidojot objektu (autoceļus), tiek radīti ērti izmantojami apstākļi iedzīvotāju un komersantu labklājības līmeņa celšanai. Pašvaldības un to iestāžu darbiniekiem, kā arī pašvaldības institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nekustamo īpašumu nodošana tiks organizēta esošā valsts akciju sabiedrības „Latvijas Valsts ceļi” budžeta ietvaros un izdevumi tiks segti no valsts budžeta programmas 23.00.00 „Valsts autoceļu fonds” apakšprogrammas 23.06.00 „Valsts autoceļu pārvaldīšana, uzturēšana un atjaunošana” paredzētajiem līdzekļiem.Papildus izdevumi no valsts budžeta netiek plānoti.Mārupes novada pašvaldībai, pārņemot īpašumā rīkojuma projektā norādītos valsts autoceļus, saskaņā ar Ministru kabineta 2008.gada 11.marta noteikumos Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1.pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs Mārupes novada pašvaldībai paliek nemainīgs un papildus līdzekļi no valsts budžeta netiek piešķirti.Mārupes novada pašvaldība Mārupes novada pašvaldības teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Grozījumi Ministru kabineta 2009.gada 29.septembra noteikumos Nr. 1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”. Noteikumu grozījumu projekts tiks sagatavots pēc attiecīgā autoceļa posma nodošanas Mārupes novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Mārupes novada pašvaldība un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav |

Anotācijas V un VI sadaļa – rīkojuma projekts šīs jomas neskar.

Satiksmes ministrs U.Augulis

Vīza: Valsts sekretārs K.Ozoliņš

07.12.2016. 16:10

1577

Bojāre, 67028380

anita.bojare@lvceli.lv

Siliņa, 67028031

sandra.silina@sam.gov.lv